钦定古今图书集成/历象汇编/乾象典/第050卷 > 天纲
## 钦定古今图书集成/历象汇编/乾象典/第050卷 > 天纲

按《星经》，“天纲二星在北落西南，主天绳张漫，野宿所
用也。”

按：《史记天官书》《汉书天文志》俱不载。

按《晋书天文志》。北落西南一星曰天纲，主武帐。
按《隋书天文志》同。

按《宋史天文志》：“天纲一星，在北落西南，一曰在危南，
主武帐宫舍，天子游猎所会。”

按《乾象新书》又有天纲一星，在危宿南，入危八度，去极百三十二度，在赤道外四十一度。《晋》《隋志》及诸家星书皆不载，止载危室二宿，间与北落师门相近者。近世天文乃载此一星在鬼柳间，与外厨天纪相近。然《新书》《天纲》虽同在危度，其说不同。今姑附于此。

按《观象玩占》，“天纲一星，在北落师门西南，主武帐官
舍，天子弋猎之所。”

按《历学会通》：天纲北落下将帅统押，又为中原天子
游猎之舍。